ai4bharat/Pralekha huggingface dataset:
माहिती आणि प्रसारण मंत्रालय
वैशिष्ठयपूर्ण फिरत्या प्रदर्शनाला माहिती आणि प्रसारण मंत्र्यांनी दाखवला हिरवा झेंडा
‘जलदूत’ जलसंवर्धनामध्ये लोकसहभागाला चालना देईल - प्रकाश जावडेकर
पुणे, 14 सप्टेंबर 2019
जलदूत हा वैशिष्ठयपूर्ण उपक्रम असून तो जनसामान्यांपर्यंत जलसंवर्धनाचा संदेश पोहोचवेल, असे केंद्रीय पर्यावरण, वने आणि हवामान बदल तसेच माहिती आणि प्रसारण मंत्री प्रकाश जावडेकर यांनी म्हटले आहे. ते आज पुण्यात , ‘जलदूत’ या फिरत्या प्रदर्शनाला हिरवा झेंडा दाखवल्यानंतर बोलत होते. माहिती आणि प्रसारण मंत्रालयाच्या रिजनल आऊटरिच ब्यूरो ऑफ पुणे यांनी या प्रदर्शनाचे आयोजन केले आहे. पुढल्या 2 महिन्यात हे प्रदर्शन 8 जिल्ह्यांना भेट देईल आणि लोकांपर्यंत जलसंवर्धनाचा संदेश पोहोचवेल. तसेच सरकारने गेल्या 100 दिवसात केलेल्या कामांची माहितीही नागरिकांपर्यंत पोहोचवण्यात येणार आहे. सरकारने हाती घेतलेले ठोस आणि धाडसी उपक्रम हे प्रदर्शन अधोरेखित करेल.
पुणे, अहमदनगर, नाशिक, जळगाव, बुलडाणा, अमरावती आणि सोलापूर जिल्ह्यात प्रदर्शन भेट देणार आहे. मोदी सरकारने जलसंवर्धनाला प्राधान्य दिले असून पाणीटंचाईच्या समस्येवर मात करण्यासाठी नव्या जलशक्ती मंत्रालयाची स्थापनाही करण्यात आली असल्याचे जावडेकर यांनी यावेळी सांगितले. वर्ष 2024 पर्यंत प्रत्येक घराला पाणी पुरवण्यासाठी केंद्र सरकार वचनबद्ध आहे., असे त्यांनी सांगितले. कार्यक्रमात सहभागी झालेल्यांना जावडेकर यांनी स्वच्छतेची शपथ दिली. तसेचप्रदर्शनाचे कौतुकही त्यांनी केले.
खासदार गिरीश बापट, खासदार सुप्रिया सुळे, रिजनल आऊटरिच ब्यूरोचे महासंचालक सत्येंद्र प्रकाश, पत्र सूचना कार्यालयाच्या पश्चिम विभागाचे महासंचालक आर.एन.मिश्रा, एडीजी डी. जे नारायण, पुणे येथील रिजनल आऊटरिच ब्यूरोचे सहसंचालक संतोष अजमेरादेखील यावेळी उपस्थित होते.
जलदूत: पूर्वपीठिका
- ‘जनशक्ती से जलशक्ती’ या अभियानाचा प्रारंभ पंतप्रधानांचा हस्ते झाला. स्वच्छ भारत अभियानाप्रमाणे लोकांनी एकत्र येऊन जलसंवर्धनासाठी, जनआंदोलन करण्यासाठी हे अभियान आहे.
- पाणी टंचाईच्या संकटावर मात करण्याकरिता भारत सरकारने जलशक्ती अभियान सुरु केले आहे. देशातील 256 जिल्ह्यांमधील तीव्र पाणीटंचाईच्या 1592 तालुक्यांमध्ये जलसंवर्धन अभियानावर यात लक्ष केंद्रित करण्यात आले आहे.
- पुणे येथे मुख्यालय असलेल्या रिजनल आऊटरिच ब्यूरो आणि महाराष्ट्र राज्य परिवहन मंडळाने संयुक्तपणे जलदूत अभियान, हाती घेतले आहे. यासाठी रिजनल आऊटरिच ब्यूरोने जलदूत अभियानाच्या फिरत्या प्रदर्शनासाठी एका बसचे नुतनीकरण केले आहे. ह्या बसमध्ये दृक्श्राव्य माध्यम आणि माहिती पत्रकांशिवाय सांस्कृतिक मंडळे आणि कलाकार विविध कार्यक्रमांद्वारे सरकारच्या उपक्रमाबद्दल जनजागृती करतील.
- पुढील एक महिन्यात, हे फिरते प्रदर्शन राज्यातील आठ जिल्ह्यांमधील २७ नागरी स्थानिक संस्थाना भेट देणार आहे आणि विविध स्पर्धां आणि सांस्कृतिक कार्याक्रमचे आयोजन करणार आहे .
- जलशक्ती अभियानाचे 5 ठळक वैशिष्टये:-
- जल संवर्धन आणि वर्षा जलसंचयन
- पारंपारिक आणि इतर पाण्याच्या स्त्रोतांचे नुतनीकरण
- पाण्याचा पुनर्वापर आणि पुनर्भरण
- पाणलोट विकास
- वनीकरण
M Chopade/R.Aghor/D.Rane
(Visitor Counter : 156
ग्राहक व्यवहार, अन्न आणि सार्वजनिक पुरवठा मंत्रालय
भारतीय अन्न महामंडळात परिवर्तन जलद गतीने करणे गरजेचे: एफसीआय च्या 59 व्या स्थापना दिनी पियूष गोयल यांचे प्रतिपादन
एफसीआय  भ्रष्टाचाराबाबत शून्य सहनशीलतेचे धोरण स्वीकारणार: पियूष गोयल
व्हिसलब्लोअर्सना पुरस्कार देण्यासाठी संस्थागत यंत्रणा निर्माण करा: पियूष गोयल
फूड कॉर्पोरेशन ऑफ इंडिया  अर्थात भारतीय अन्न महामंडळाचे जलद गतीने परिवर्तन व्हायला हवे जेणेकरुन ही संस्था देशातील लोकांना, गरिबांना आणि शेतकऱ्यांना मदत करत राहील असे केंद्रीय ग्राहक व्यवहार, अन्न आणि सार्वजनिक वितरण, वस्त्रोद्योग, वाणिज्य आणि उद्योग मंत्री पियूष गोयल यांनी आज येथे एफसीआयच्या  59 व्या स्थापना दिनानिमित्त उद्घाटनपर भाषणात केले.
आपल्या भाषणात गोयल यांनी अन्न आणि सार्वजनिक वितरण विभागाच्या सचिवांना प्रत्येक आठवड्याला एफसीआय आणि सेंट्रल वेअरहाऊसिंग कॉर्पोरेशन  अर्थात केंद्रीय वखार महामंडळाच्या होणाऱ्या परिवर्तनावर लक्ष ठेवण्याचे निर्देश दिले आणि प्रत्येक पंधरवड्याला त्याबाबतच्या स्थितीची माहिती आपल्याला देण्याचे निर्देश दिले. या परिवर्तन प्रक्रियेला सहकार्य न करणाऱ्या किंवा दिरंगाई करणाऱ्या अधिकाऱ्यांवर कठोर कारवाई करावी, असेही ते म्हणाले.
एफसीआय मधील भ्रष्टाचाराच्या कथित प्रकरणांविरुद्ध सुरू असलेल्या तपासाबाबत, गोयल यांनी सांगितले की, संस्थेसाठी हा एक सावधानतेचा इशारा देणारा काळ आहे आणि भ्रष्ट व्यवहारात गुंतलेल्या कोणाचीही गय केली जाणार नाही, असा इशारा त्यांनी दिला. ते म्हणाले की, एफसीआय भ्रष्टाचाराबाबत शून्य सहिष्णुता या तत्त्वाचे पालन करेल.
यावेळी गोयल यांनी सचिवांना संस्थात्मक यंत्रणा तयार करण्याचे निर्देश दिले ज्यामध्ये व्हिसलब्लोअर्सना म्हणजेच भ्रष्टाचार आणि गैरव्यवहार उघडकीला आणणाऱ्या जागल्यांना पुरस्कृत करता येऊ शकेल. भ्रष्टाचाराच्या कोणत्याही घटनेची तक्रार करण्याचे आवाहन त्यांनी एफसीआयच्या सर्व अधिकारी आणि कर्मचाऱ्यांना केले. “प्रधानमंत्री गरीब कल्याण अन्न योजने”  अंतर्गत अन्नधान्याचा अखंड पुरवठा सुनिश्चित करण्यासाठी, विशेषत: महामारीच्या काळात, एफसीआय ने जगातील सर्वात मोठी अन्न पुरवठा साखळी प्रणाली ज्याप्रमाणे राबवली त्याबाबत गोयल यांनी एफसीआयचे अभिनंदन केले. ते म्हणाले की, कोविड महामारी असूनही देशात कोणीही उपाशी झोपला नाही. अन्न सुरक्षा, आर्थिक परिस्थिती मजबूत करणे, महागाई नियंत्रित करणे आणि इतर क्षेत्रात भारताने जगासमोर उदाहरण ठेवले आहे, असेही त्याने सांगितले.
गोयल यांनी नमूद केले की, या वर्षातील तांदूळ खरेदीचे आकडे चांगले आहेत आणि येत्या हंगामातही चांगल्या गहू खरेदीची अपेक्षा आहे.
युवा व्यवहार आणि क्रीडा मंत्रालय
पहिल्या खेलो इंडिया महिला तलवारबाजी लीग स्पर्धेमध्ये ऑलिंपिकपटू भवानी देवी सहभागी होणार; या लीगच्या 3 टप्प्यांसाठी एकूण 1 कोटी 54 लाख रुपये मंजूर
नवी दिल्ली, 22 जुलै 2022
नवी दिल्ली येथील तालकटोरा इनडोअर स्टेडीयममध्ये येत्या 25 जुलै रोजी पहिल्या खेलो इंडिया महिला तलवारबाजी लीग स्पर्धेचे आयोजन करण्यात आले आहे. तीन टप्प्यांमध्ये होणाऱ्या आणि 29 जुलैपर्यंत चालणाऱ्या या स्पर्धा महिलांसाठी राष्ट्रीय पातळीवरील पहिल्याच तलवारबाजी स्पर्धा आहेत.
देशभरातील 20 राज्यांतून 300 हून अधिक महिलांनी या स्पर्धेत कॅडेट , कनिष्ठ , वरिष्ठ स्पर्धक श्रेणीमध्ये सहभाग नोंदविला आहे. टोक्यो ऑलिंपिक तसेच टॉप्स अर्थात टार्गेट ऑलिंपिक पोडीयम योजनेत चमकदार कामगिरी करणारी भवानी देवी या स्पर्धेत वरिष्ठ श्रेणीमध्ये सहभागी होणार आहे. ती तामिळनाडू राज्याचे प्रतिनिधित्व करत आहे. या स्पर्धेत भाग घेणाऱ्या इतर टॉप्स खेळाडूंमध्ये जम्मू-काश्मीरची श्रेय गुप्ता, छत्तीसगडची वेदिका खुसी, हरियाणाची तनिष्का खत्री आणि शीतल दलाल यांचा समावेश आहे.
या स्पर्धेत सहभागी इम्फाळ,औरंगाबाद,गुवाहाटी आणि पतियाळा येथील भारतीय क्रीडा प्राधिकरणाच्या राष्ट्रीय उत्कृष्टता केंद्राचे प्रतिनिधित्व करत आहेत. खेलो इंडिया महिला तलवारबाजी लीग स्पर्धा या महिलांसाठीच्या खुल्या राष्ट्रीय पातळीवरील मानांकन स्पर्धा असून एफएआय अर्थात भारतीय तलवारबाजी संघटनेच्या पोर्टलवर नोंदणी केलेल्या आणि त्यांच्या संबंधित राज्यांनी नामनिर्देशित केलेल्या खेळाडू देखील त्यात भाग घेत आहेत.
ही स्पर्धा तीन टप्प्यांमध्ये घेण्यात येईल. पहिला आणि दुसरा टप्पा नवी दिल्ली येथे होणार आहे तर तिसऱ्या टप्प्यातील स्पर्धा पतियाळा येथे पार पडतील. भारतीय क्रीडा प्राधिकरणाने या तिन्ही टप्प्यांच्या आयोजनासाठी एकूण 1 कोटी 54 लाख रुपयांचा निधी मंजूर केला आहे. प्रत्येक टप्प्यासाठी बक्षिसाची रक्कम 17 लाख 10 हजार रुपये निश्चित करण्यात आली आहे.
आंतरराष्ट्रीय तलवारबाजी महासंघाच्या नियमानुसार या स्पर्धेत लीग पातळीवर सर्वोच्च पातळीवरील खेळाडूंमध्ये थेट बाद फेरीची पद्धत अनुसरली जाईल. खेलो इंडिया महिलांच्या तलवारबाजी स्पर्धेसह तालकटोरा स्टेडीयम मध्ये उपरोल्लेखित तारखांना पुरुषांच्या एफएआय मानांकन स्पर्धा देखील होणार आहेत.
खेलो इंडिया महिलांची तलवारबाजी स्पर्धा हा खेलो इंडियाच्या महिला विभागासाठी केलेला आणखी एक उपक्रम असून त्याद्वारे विस्तृत प्रकारच्या क्रीडा स्पर्धांमध्ये महिलांचा सहभाग वाढविण्याच्या दृष्टीने अत्यंत आवश्यक पावले उचलण्यात आली आहेत. यासाठी दिला जाणारा पाठिंबा केवळ अनुदानाच्या बाबतीत नव्हे तर योग्य प्रकारे संघटनआणि क्रीडा स्पर्धांच्या आयोजनाच्या बाबतीत देखील दिला जात आहे. आतापर्यंत आयोजित करण्यात आलेल्या क्रीडा स्पर्धांमध्ये खेलो इंडिया महिला तिरंदाजी राष्ट्रीय मानांकन स्पर्धा, खेलो इंडिया युवा महिला भारोत्तोलन राष्ट्रीय मानांकन स्पर्धा, खेलो इंडिया महिला कुस्तीच्या राष्ट्रीय स्पर्धा, खेलो इंडिया महिला हॉकी लीग  तसेच खेलो इंडिया मुलींची फुटबॉल लीग स्पर्धा  यांचा समावेश आहे.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
पंतप्रधान कार्यालय
कुस्तीपटू पूजा गेहलोत हिला उज्ज्वल भवितव्यासाठी पंतप्रधानांनी दिले प्रोत्साहन
“पूजा तुझे पदक दिलगिरीची नव्हे आनंदोत्सवाची मागणी करत आहे”
राष्ट्रकुल क्रीडा स्पर्धेत महिलांच्या फ्रीस्टाईल कुस्तीमध्ये 50 किलो वजनी गटात कांस्य पदक जिंकल्यावर पूजा गेहलोत हिने समाजमाध्यमावर लिहिलेली एक भावनिक पोस्ट एएनआय या वृत्तसंस्थेने प्रसिद्ध केल्यावर त्याबाबत पंतप्रधान नरेंद्र मोदी यांनी पूजा गेहलोतला तिच्यासमोर असलेल्या उज्ज्वल भवितव्याबाबत प्रोत्साहन देत नाऊमेद न होण्याचा सल्ला दिला आहे.
पंतप्रधानांनी ट्वीट केले आहे;
"पूजा तुझे पदक दिलगिरीची नव्हे, आनंदोत्सव साजरा करण्याची मागणी करत आहे. तुझा जीवनप्रवास आमच्यासाठी प्रेरणादायी आहे, तुमचे यश आम्हाला आनंदित करते. यापुढच्या काळात तू महान कामगिरी करशील हे तुझे विधिलिखित आहे,.. चमकदार कामगिरी करत रहा! ⭐️"
पंतप्रधान कार्यालय
पंतप्रधान नरेंद्र मोदी 12 एप्रिल रोजी गुजरातमधील अडालज येथील श्री अन्नपूर्णाधाम ट्रस्टचे वसतीगृह आणि शैक्षणिक संकुलाचे उद्घाटन करणार
पंतप्रधान जनसेवक ट्रस्टच्या हिरामणी आरोग्यधामचेही भूमीपूजन करणार
पंतप्रधान नरेंद्र मोदी 12 एप्रिल 2022 रोजी सकाळी 11 वाजता गुजरात मधील अडालज येथील श्री अन्नपूर्णाधाम ट्रस्टचे वसतीगृह व शैक्षणिक संकुलाचे दूरदृश्य प्रणालीमार्फत उद्घाटन करतील. याच कार्यक्रमात पंतप्रधान जनसेवक ट्रस्टच्या हिरामणी आरोग्यधामचे भूमीपूजन करतील.
वसतीगृह व शैक्षणिक संकुलात 600 विद्यार्थ्यांसाठी 150 निवासी खोल्या व बोर्डिंग सुविधा आहे. येथे उपलब्ध होणाऱ्या इतर सुविधांमध्ये गुजरात लोकसेवा आयोग, केंद्रीय लोकसेवा आयोग या परीक्षांसाठी प्रशिक्षण केंद्रे, ई-ग्रंथालय, परिसंवादगृह, क्रीडा सुविधा, टीव्ही पाहण्यासाठी कक्ष आणि विद्यार्थ्यांसाठी प्राथमिक आरोग्य सुविधा आदी सुविधांचा समावेश आहे.
हिरामणी आरोग्य धाम हे जनसेवक ट्रस्टमार्फत विकसित केले जाणार आहे. येथे आधुनिक वैद्यकीय सुविधांबरोबरच एकावेळेस 14 जणांचे डायलिसिस करण्याची सुविधा, 24 तास सेवा देणारी रक्तपेढी, चोवीस तास उघडे असणारे औषधांचे दुकान, आधुनिक रक्त तपासणी प्रयोगशाळा, आरोग्य तपासणीसाठी उच्च दर्जाची साधने आदी सोयी असतील. आयुर्वेद, होमिओपाथी, अक्युपंक्चर, योग थेरपी आदींसाठी आधुनिक सुविधायुक्त डे-केअर केंद्र असेल. येथे प्राथमिक उपचार प्रशिक्षण केंद्र, तंत्रज्ञान प्रशिक्षण केंद्र, वैद्यकीय प्रशिक्षण केंद्र सुविधा देखील असतील.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- Over 145 cr vaccine doses have been administered so far under Nationwide Vaccination Drive
- India's Active caseload currently stands at 91,361
- Active cases account for less than 1% of total cases, currently at 0.26%
- Recovery Rate currently at 98.36%
- 7,585 recoveries in the last 24 hours increases Total Recoveries to 3,42,66,363
- 16,764 new cases in the last 24 hours
- Daily positivity rate  less than 2% for last 88 days
- Weekly Positivity Rate  less than 1% for last 47 days
- 67.78 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 31 डिसेंबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालांनुसार भारतातील कोविड-19 लसीकरणाने गेल्या 24 तासांत लसीच्या 66,65,290 मात्रा देऊन, एकूण 144 कोटी 54 लाख  मात्रा देण्याचा टप्पा पार केला आहे. 1,54,27,550 लसीकरण सत्रांच्या माध्यमातून या मात्रा देण्यात आल्या.
गेल्या 24 तासांत 7,585 रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्येत  वाढ होऊन ती संख्या 3,42,66,363 झाली आहे. परिणामी, भारतातील कोरोनामुक्तीचा दर 98.36% इतका आहे.
केंद्र आणि राज्ये/केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 186 दिवसांपासून दररोज 50,000 पेक्षा कमी नवीन कोरोना रुग्णांची नोंद होत आहे. गेल्या 24 तासात 16,764 नवीन कोरोना रुग्णांची नोंद झाली. भारतातील उपचाराधीन कोरोनाबाधितांची संख्या सध्या 91,361 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.26% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 12,50,837 चाचण्या करण्यात आल्या.भारताने आतापर्यंत एकूण 67.78 कोटींपेक्षा जास्त  चाचण्या केल्या आहेत. देशभरात चाचणी क्षमता वाढवली जात असताना, साप्ताहिक पॉझिटिव्हिटी दर सध्या 0.89% असून गेल्या 47 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 1.34%.असून गेले सलग 88 दिवस हा दर 2 % पेक्षा कमी आणि गेले 123 दिवस 3% पेक्षा कमी राहिला आहे.
इतर अपडेट्स :
- राज्ये/केंद्रशासित प्रदेशांकडे अद्याप 16 कोटी 94 लाखांपेक्षा अधिक मात्रा शिल्लक आणि लसीकरणासाठी उपलब्ध आहेत.
- कोविड-19 चा संसर्ग वाढू नये यासाठी सावधगिरीचा उपाय म्हणून राष्ट्रपती भवन उद्यापासून सामान्य जनतेसाठी बंद राहील.S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
आर्थिक व्यवहार विषयक मंत्रिमंडळ समिती
सिक्कीम येथील तीस्ता स्टेज -6 व्या प्रकल्पाला केंद्रीय मंत्री मंडळाची मंजुरी
(नवी दिल्ली, 7 मार्च 2019
पंतप्रधान नरेंद्र मोदी यांच्या अध्यक्षतेखाली असलेल्या आर्थिक विषयावरील संसदीय समितीने मेसर्स लॅन्को तीस्ता हायड्रो पॉवर लिमिटेड च्या अधिग्रहण
आणि गुंतवणूकीसाठी तसेच सिक्किम मधील एनएचपीसी लिमिटेड तर्फे बाकी असलेल्या तीस्ता स्टेज-व्हीएचएच प्रोजेक्टच्या अंमलबजावणीला मंजुरी दिली आहे.
या प्रकल्पाची अंमलबजावणी प्रस्थापित 5748.04 कोटी रुपये  मूल्याने करण्यात येईल, ज्यामध्ये एलटीएचपीएलच्या अधिग्रहणासाठी
907 कोटी रुपयांची बोली आणि रु. 3863.95 कोटी रुपये व्याज उर्वरित बांधकामासह आणि रु. 9 77.0 9 कोटी परदेशी घटकांचा समावेश आहे 
तीस्ता स्टेज-व्हीएच हा प्रकल्प सिक्कीमच्या सिरवनी गावात तिस्ता नदीवर कार्यरत असून, तिस्ता नदीवरील धबधब्याद्वारे निर्मित ऊर्जेचा वापर करण्यात येणार आहे.
यात तिस्ता नदी पल्याड 26.5 मीटर उंच बॅररेज बांधण्याचे काम करण्यात येणार असून, १३७६ कि. मी. लांबीच्या आणि 9 .8 डायमीटर असलेल्या दोन हॉर्स शु आकाराचे
हेड रेस टनेल; भूमिगत पॉवर हाऊसमध्ये प्रत्येकी 125 मेगावॅट असलेले चार एककांचा समावेश आहे.
500 मेगावॉट  ची स्थापित क्षमता असलेल्या प्रकल्पाद्वारे ९०% विश्वसनीय वर्षात २४०० एम यु ची निर्मिती करण्यात येईल.
हा प्रकल्प घेऊन, बुडत्या किमतीचा वापर गुंतवणूकीसाठी आणि उर्जेच्या निर्मितीसाठी देखील केला जाईल.ग्रिडचा समतोल राखणे आणि रॅम्पिंग करणे आणि सिक्किम राज्याच्या विकासाची प्रक्रिया वाढवणे याचा समावेश आहे .
B.Gokhale/P.Kor
इलेक्ट्रॉनिक्स आणि माहिती तंत्रज्ञान मंत्रालय
नॅशनल एआय पोर्टल  आज साजरा करत आहे आपला पहिला वर्धापन दिन
नवी दिल्ली, 28 मे 2021
‘नॅशनल एआय पोर्टल ’ ने 28 मे 2021 रोजी आपला पहिला वर्धापन दिन साजरा केला ,आभासी माध्यमातून झालेल्या या कार्यक्रमाला सुमारे 400 मान्यवर उपस्थित होते. नॅशनल एआय पोर्टल हा, इलेक्ट्रॉनिक्स आणि माहिती तंत्रज्ञान मंत्रालय, राष्ट्रीय ई-प्रशासन विभाग  आणि नॅसकॉम यांचा संयुक्त उपक्रम आहे. भारताशी AI संबंधित बातम्या, मुद्दे, लेख, कार्यक्रम आणि उपक्रम इ.चे मध्यवर्ती केंद्र म्हणून एआय पोर्टल कार्य करते. केंद्रीय इलेक्ट्रॉनिक्स आणि माहिती तंत्रज्ञान , विधी आणि न्याय तसेच दूरसंचार मंत्री श्री रविशंकर प्रसाद यांनी 30 मे 2020 रोजी हे पोर्टल सुरू केले.
या वर्धापन दिन कार्यक्रमामध्ये उद्घाटन, चर्चा सत्र आणि ‘एआय पे चर्चा’ आयोजित करण्यात आली होती, ज्यामध्ये इलेक्ट्रॉनिक्स आणि माहिती तंत्रज्ञान मंत्रालय, राष्ट्रीय ई-प्रशासन विभाग, नॅसकॉम आणि माहिती भागीदार इन्फोसिसच्या प्रमुख प्रतिनिधींनी, भारत जागतिक स्तरावर इंडियाआय चे नेतृत्व कशाप्रकारे करू शकतो आणि एआयकडून मिळालेल्या विश्वसनीय तोडग्यांची अंमलबजावणी करण्याच्या कल्पनांचा शोध कसा घेता येईल यावर चर्चा आयोजित केली होती.
अधिक माहिती ‘राष्ट्रीय एआय पोर्टल’ वर उपलब्ध आहे. https://indiaai.gov.in या संकेतस्थळाद्वारे या पोर्टलवर जाता येईल.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात 2 टक्के वाढ
(नवी दिल्ली, 5 जुलै 2018
देशातील महत्त्वाच्या 91 धरणातल्या जलसाठ्यांमध्ये 5 जुलै 2018 रोजी संपलेल्या सप्ताहामध्ये 32.847 अब्ज घनमीटर पाणी शिल्लक असून, एकूण साठवणूक क्षमतेच्या ते 20 टक्के इतके आहे. गेल्या वर्षीच्या याच कालावधीतील साठ्याच्या 100 टक्के इतका हा साठा आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 4.48 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 14 टक्के पाणीसाठा उपलब्ध आहे.
S.Tupe/S.Kane/P.Kor
भूविज्ञान मंत्रालय
महाराष्ट्र आणि गोव्यात काही ठिकाणी मुसळधार ते अती मुसळधार पावसाचा अंदाज
भारतीय हवामान खात्याने  जारी केलेल्या हवामान अंदाजानुसार, कोकण आणि गोव्यामध्ये उद्या सकाळी किंवा त्यापूर्वी तुरळक ठिकाणी मुसळधार, अतिमुसळधार आणि अतिवृष्टी होण्याचा इशारा दिला आहे. मध्य महाराष्ट्र, कर्नाटक किनारपट्टीच्या आणि दक्षिण कर्नाटकच्या अंतर्गत भागात तुरळक ठिकाणी मुसळधार ते अति मुसळधार पाऊस पडण्याची शक्यता आहे.
हवामान खात्याच्या अंदाजानुसार मराठवाडा, रायलसीमा, उत्तर कर्नाटकच्या अंतर्गत भागात तुरळक ठिकाणी मुसळधार पावसाचा इशारा देखील देण्यात आला आहे. महाराष्ट्रातील मराठवाडा आणि आंध्र प्रदेश किनारपट्टीच्या भागात तुरळक ठिकाणी विजांच्या कडकडाटासह  वेगाने वादळी वारे वाहण्याची शक्यता आहे.
पश्चिम मध्य आणि नैऋत्य अरबी समुद्र; आग्नेय, पूर्व मध्य व ईशान्य अरबी समुद्र तसेच गुजरात-महाराष्ट्र-गोवा-कर्नाटक-केरळ किनारपट्टीवर हवामानाची स्थिती वादळी  राहण्याची शक्यता आहे. मच्छीमारांनी मासेमारीसाठी समुद्रात जाऊ नये असा इशारा देण्यात आला आहे.
पंतप्रधान कार्यालय
नीति आयोगाच्या प्रशासकीय परिषदेच्या चौथ्या बैठकीत पंतप्रधानांनी केलेले उद्घाटनपर भाषण
नवी दिल्ली, 17 जून 2018
पंतप्रधान नरेंद्र मोदी यांनी आज नवी दिल्लीत राष्ट्रपती भवन सांस्कृतिक केंद्रात नीति आयोगाच्या प्रशासकीय परिषदेच्या चौथ्या बैठकीत उद्घाटनपर भाषण केले.
मुख्यमंत्री आणि अन्य प्रतिनिधींचे स्वागत केल्यानंतर पंतप्रधान म्हणाले की, ही प्रशासकीय परिषद ऐतिहासिक बदल घडवून आणणारा एक मंच आहे. पूरग्रस्त राज्यांच्या मुख्यमंत्र्यांना केंद्र सरकार सर्वती मदत पुरवेल असे आश्वासन त्यांनी दिले.
प्रशासकीय परिषदेने प्रशासनाच्या गहन मुद्यांवर टिम इंडियाच्या भूमिकेतून आणि सहकारी स्पर्धात्मक संघवादाच्या भावनेने तोडगा काढला. याचे मुख्य उदाहरण देतांना त्यांनी जीएसटीच्या अंमलबजावणीचा उल्लेख केला.
स्वच्छ भारत अभियान, डिजिटल व्यवहार आणि कौशल्य विकास या सारख्या मुद्यांवर उपगट आणि समित्यांच्या माध्यमातून राज्यांच्या मुख्यमंत्र्यांनी धोरण आखणीत प्रमुख भूमिका बजावली, असे पंतप्रधान म्हणाले. या उपगटांच्या शिफारशी केंद्र सरकारच्या विविध मंत्रालयाने स्वीकारल्याचे ते म्हणाले.
2017-18 च्या चौथ्या तिमाहीत देशाच्या अर्थ व्यवस्थेचा दर 7.7 टक्के इतका राहिला, असे पंतप्रधान म्हणाले. हा वाढीचा दर आता दोन अंकी करण्याचे आव्हान असून, यासाठी अनेक महत्वपूर्ण पावले उचलावी लागतील, असे ते म्हणाले. 2022 पर्यंत नवीन भारताचे स्वप्न हा आपल्या देशाच्या जनतेचा संकल्प बनला असल्याचे ते म्हणाले. यासंदर्भात त्यांनी शेतकऱ्यांचे उत्पन्न दुपटीने वाढवणे, महत्वाकांक्षी जिल्ह्यांचा विकास, आयुषमान भारत, इंद्रधनुष अभियान, पोषण अभियान आणि महात्मा गांधींच्या 150व्या जयंतीची तयारी या मुद्यांचा उल्लेख केला.
आयुषमान भारत अंतर्गत दीड लाख आरोग्य आणि सेवा केंद्रे उभारण्यात येत असल्याचे पंतप्रधान म्हणाले. 10 कोटी कुटुंबांना दरवर्षी 5 लाख रुपयांचा आरोग्य विमा पुरवला जाईल, असे ते म्हणाले. समग्र शिक्षा अभियानांतर्गत शिक्षणासाठी सर्वसमावेशक दृष्टीकोन बाळगण्यात येत असल्याचे त्यांनी सांगितले.
मुद्रा योजना, जनधन योजना आणि स्टँड अप भारत यासारख्या योजनांमुळे वित्तीय समावेशकतेला मदत होत असल्याचे पंतप्रधान म्हणाले. आर्थिक असमतोल प्राधान्याने दूर करण्याच्या गरजेवर त्यांनी भर दिला.
115 महत्वाकांक्षी जिल्ह्यांमध्ये मानव विकासाचे सर्व पैलू आणि मापदंड यावर विशेष लक्ष देण्याची गरज त्यांनी व्यक्त केली.
ग्राम स्वराज अभियान हे योजनांच्या अंमलबजावणीसाठी नवीन आदर्श बनला असल्याचे नरेंद्र मोदी म्हणाले. महत्वाकांक्षी जिल्ह्यांमधील 45 हजार गावांपर्यंत या अभियानाचा विस्तार करण्यात आल्याचे ते म्हणाले. उज्ज्वला, सौभाग्य, उजाला, जनधन, जीवन ज्योती योजना, सुरक्षा विमा योजना आणि इंद्रधनुष मिशन या सात महत्वपूर्ण कल्याणकारी योजनांच्या सार्वत्रिक व्याप्तीचे उद्दिष्ट असल्याचे ते म्हणाले. सुमारे 17 हजार गावांमध्ये अलिकडेच हे उद्दिष्ट पूर्ण केल्याचे त्यांनी सांगितले.
भारताकडे क्षमता, सामर्थ्य आणि संसाधनांची कमतरता नाही, असे पंतप्रधान म्हणाले. चालू आर्थिक वर्षात राज्यांना केंद्राकडून 11 लाख कोटी रुपयांपेक्षा अधिक निधी मिळत असून, आधीच्या सरकारच्या शेवटच्या वर्षातील निधीपेक्षा हा निधी 6 लाख कोटी रुपये अधिक आहे.
आज जमलेला हा समुदाय देशातील जनतेच्या आशा आणि आकांक्षांचे प्रतिनिधीत्व करतो, असे पंतप्रधान म्हणाले. त्या पूर्ण करण्यासाठी सर्वतोपरी प्रयत्न करणे ही या समुदायाची जबाबदारी आहे, असे ते म्हणाले.
तत्पूर्वी नीति आयोगाचे उपाध्यक्ष राजीव कुमार यांनी मुख्यमंत्री आणि अन्य प्रतिनिधींचे बैठकीत स्वागत केले. गृहमंत्री राजनाथ सिंग यांच्या उपस्थितीत चर्चा झाली.
B.Gokhale/S.Kane/D.Rane
(Visitor Counter : 103
वस्त्रोद्योग मंत्रालय
2022-23 मध्ये 341.91 लाख गाठी कापसाच्या उत्पादनाची नोंद
गेल्या वर्षी 2021-22 आणि यावर्षीच्या म्हणजे कापूस 2022-23 या काळात झालेल्या कापूस उत्पादनाची माहिती केंद्रीय वस्त्रोद्योग राज्यमंत्री दर्शना जरदोश यांनी आज राज्यसभेत, एका प्रश्नाच्या लेखी उत्तरात दिली आहे
ही माहिती पुढे दिलेल्या परिशिष्टात दिली आहे.

कापूस वर्ष 2021-22  आणि चालू कापूस वर्ष 2022-23 पुढे दिले आहे:
|
|
Cotton Year
|
|
Maharashtra
|
|
Uttar Pradesh|
|
Madhya Pradesh
|
|
India
|
|
2021-22 
|
|
71.18
|
|
0.086
|
|
14.20
|
|
312.03
|
|
2022-23 
|
|
80.25
|
|
0.065
|
|
15.19
|
|
341.91
हंगामी स्रोत: कापूस उत्पादन आणि ग्राहक समिती,अर्थशास्त्र आणि सांख्यिकी संचालनालय, कृषी आणि शेतकरी कल्याण मंत्रालय आणि राज्य कृषी विभाग, उत्तर प्रदेश
राज्यनिहाय निर्यातीवर शासनाकडून लक्ष ठेवले जात नाही. तथापि, मागील तीन वर्षांतील प्रमाण आणि मूल्याच्या संदर्भात कापसाचा वापर आणि निर्यातीची माहिती पुढे दिलेल्या परिशिष्टात दिली आहे:
|
|
Cotton Year

|
|
Consumption

|
|
Export
|
|
Quantity

|
|
Value

|
|
2019-20
|
|
269.19
|
|
47.55
|
|
8,813.98
|
|
2020-21
|
|
334.87
|
|
77.59
|
|
17,914.34
|
|
2021-22
|
|
313.77
|
|
42.25
|
|
14,887.36
कौशल्य विकास आणि उद्यमशीलता मंत्रालय
जागतिक हिंदी दिनानिमित्त डब्ल्यूएचसीच्या संकेतस्थळावर हिंदी भाषेत विवरण दर्शविण्याचा युनेस्कोचा ऐतिहासिक निर्णय
नवी दिल्ली, 11 जानेवारी 2022
युनेस्कोच्या भारतातील स्थायी प्रतिनिधीमंडळाने काल जाहीर केले की जागतिक वारसा केंद्रांची माहिती देणाऱ्या युनेस्कोच्या संकेतस्थळावर जागतिक हिंदी दिनानिमित्त भारतातील युनेस्को जागतिक वारसा स्थळांची माहिती हिंदी भाषेत सादर करण्यास युनेस्कोच्या जागतिक वारसा केंद्राने मंजुरी दिली आहे.
केंद्रीय शिक्षण आणि कौशल्य विकास मंत्री धर्मेंद्र प्रधान यांनी ट्विटर द्वारे या निर्णयाचे स्वागत केले आहे. ते म्हणाले की, हिंदी भाषा हा प्रत्येक भारतीयासाठी आणि प्रत्येक हिंदी भाषा प्रेमीसाठी अभिमानाचा विषय आहे. जागतिक पातळीवर भारतीय भाषांची लोकप्रियता स्वागतार्ह आणि उत्साहवर्धक आहे असे केंद्रीय मंत्री प्रधान यांनी सांगितले.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
सांख्यिकी आणि कार्यक्रम अंमलबजावणी मंत्रालय
2018-19 या वर्षाच्या पहिल्या तिमाहीसाठी सकल राष्ट्रीय उत्पादनाचा अंदाज
नवी दिल्ली, 31 ऑगस्ट 2018
सांख्यिकी आणि कार्यक्रम अंमलबजावणी मंत्रालयाअंतर्गत, येणाऱ्या केंद्रीय सांख्यिकी कार्यालयाने, 2018-19 या वर्षाच्या एप्रिल ते जून या पहिल्या तिमाहीसाठीच्या सकल राष्ट्रीय उत्पादनाचा अंदाज जारी केला आहे. 2017-18 या वर्षातल्या रब्बी हंगामातल्या कृषी उत्पादनाची कृषी मंत्रालयाने दिलेली आकडेवारी, मुंबई शेअर बाजार आणि राष्ट्रीय शेअर बाजारावरच्या सूचीबद्ध कंपन्यांचे वित्तीय निकाल, औद्योगिक उत्पादन निर्देशांक, महालेखापालाने दिलेली केंद्र सरकारी खर्चाची मासिक आकडेवारी, महालेखापाल आणि नियंत्रकांनी दिलेली राज्य सरकारांच्या खर्चाची 2018-19 या वर्षातल्या एप्रिल ते जून या काळातली आकडेवारी यावर आधारित हा अंदाज प्रसारित करण्यात आला आहे.
2018-19 या वर्षाच्या पहिल्या तिमाहीत कृषी, वन आणि मत्स्य व्यवसाय क्षेत्राच्या उत्पादनाच्या मूळ किंमतीच्या सकल मूल्य वर्धनात 5.3 टक्के वाढ नोंदवली आहे. 2017-18 च्या पहिल्या तिमाहीत ही वाढ 3 टक्के एवढी होती. खाण उद्योगात 2018-19 या वर्षाच्या पहिल्या तिमाहीत मूळ किंमतीच्या तिमाही सकल मूल्यवर्धनात 0.1 टक्का वाढ झाली. 2017-18 या वर्षाच्या पहिल्या तिमाहीत ही वाढ 1.7 टक्के होती. चालू आर्थिक वर्षाच्या पहिल्या तिमाहीत उत्पादन क्षेत्रात 13.5 टक्के वाढ नोंदवली गेली. या आधिच्या वित्तीय वर्षात ही वाढ उणे 1.8 टक्के होती. वीज, गॅस, पाणीपुरवठा आणि इतर उपयुक्त सेवा क्षेत्रात या आर्थिक वर्षाच्या पहिल्या तिमाहीत 7.3 टक्के वाढ नोंदवली गेली. चालू आर्थिक वर्षाच्या पहिल्या तिमाहीत बांधकाम क्षेत्रात 8.7 टक्के वाढ नोंदवली गेली तर याच काळात व्यापार, हॉटेल, वाहतूक, दळणवळण आणि प्रसारणसंबंधी सेवांमध्ये 6.7 दशांश टक्के वाढ झाली. वित्तीय स्थावर मालमत्ता आणि व्यावसायिक सेवा क्षेत्रात चालू आर्थिक वर्षाच्या पहिल्या तिमाहीत साडे सहा टक्के वाढ झाली.
B.Gokhale/N.Chitale/P.Malandkar
(Visitor Counter : 84